دیوداس گاندھی

دیوداس موہن داس گاندھی (22 مئی 1900-3 اگست 1957ء) مہاتما گاندھی اور کستوربا گاندھی کے چوتھے اور سب سے چھوٹے بیٹے تھے۔ وہ نٹال کی کالونی میں پیدا ہوئے اور پھر وہ بڑے ہوکر اپنے والدین کے ساتھ ہندوستان آ گئے۔ وہ اپنے والد کی تحریک میں سرگرم تھے اور اسی بنا پر کئی سال جیل میں گزارنے پڑے۔ بلاشبہ وہ ایک ممتاز صحافی تھے اور انہون نے ہندوستان ٹائمز کے ایڈیٹر کے طور پر خدمات انجام دیں۔ وہ 1918ء میں تمل ناڈو میں موہن داس گاندھی کے ذریعہ قائم کردہ دکشنہ بھارت ہندی پرچر سبھا (ڈی بی ایچ پی ایس) کے پہلے پراچارک بھی تھے۔ اس سبھا کا مقصد جنوبی ہندوستان میں ہندی کی تشہیر کرنا تھا۔ .

 خاندان 
دیوداس کو ہندوستانی جدوجہد آزادی میں دیوداس کے والد کے ساتھی سی۔ راجگوپالاچاری کی بیٹی لکشمی سے محبت ہو گئی۔ اس وقت لکشمی کی عمر کی وجہ سے-وہ صرف 15 سال کی تھیں اور دیوداس 28 سال کے تھے-دیوداس کے والد اور راجاجی دونوں نے جوڑے کو ایک دوسرے کو دیکھے بغیر پانچ سال انتظار کرنے کو کہا۔ پانچ سال گذر جانے کے بعد، 1933ء میں اپنے باپ کی اجازت سے ان کی شادی ہوئی۔   

دیوداس اور لکشمی کے چار بچے تھے جن میں راج موہن گاندھی گوپال کرشن گاندھی، رام چندر گاندھی، تارا گاندھی بھٹاچارجی شامل ہیں۔  جبکہ ان کے پوتے/ پوتیوں میں لیلا گاندھی، امرتا گاندھی، دیودتا گاندھی، سپریا گاندھی، سوکنیا بھرترم، ونائک بھٹاچارجی شامل تھے

 میراث 
جب مہاتما گاندھی نے جامع ملیہ اسلامیہ کے قیام کے لیے مدد مانگنا شروع کی تو گاندھی کی اپیل پر دیوداس بھی آگے آئے۔ انھوں نے وہاں ہندی اور کپاس کی کتائی بھی سکھانا شروع کی۔ 
 وفات 
ان کی وفات 3 اگست 1957
کو 57 سال کی عمر میں ممبئی، انڈیا میں ہوئیhttps://artsandculture.google.com/entity/devdas-gandhi/m04bqy9?hl=en

 حوالہ جات 

زمرہ:گجراتی شخصیات
زمرہ:برطانوی ہند کے قیدی اور زیر حراست افراد
زمرہ:بھارتی ہندو
زمرہ:آزادی ہند کے فعالیت پسند
زمرہ:گاندھیائی شخصیات
زمرہ:گاندھی خاندان
زمرہ:1957ء کی وفیات
زمرہ:1900ء کی پیدائشیں